turjo4nis/wikipedia-bn-dump-20250701 huggingface dataset:
ইতিহাস (চলচ্চিত্র)

ইতিহাস ২০০২ সালে মুক্তিপ্রাপ্ত বাংলাদেশী বাংলা ভাষার সামাজিক অ্যাকশনধর্মী চলচ্চিত্র। ছায়াছবিটি পরিচালনা করেছেন কাজী হায়াৎ। চলচ্চিত্রটির কাহিনী, চিত্রণাট্য ও সংলাপ লিখেছেন পরিচালক কাজী হায়াৎ নিজেই। এতে শ্রেষ্ঠাংশে অভিনয় করেছেন কাজী মারুফ, রত্না, মৌসুমী, কাজী হায়াৎ প্রমুখ। চলচ্চিত্রটি ২০০২ সালে জাতীয় চলচ্চিত্র পুরস্কারে তিনটি শাখায় পুরস্কার অর্জন করে।

কাহিনী সংক্ষেপ 
বোন মীমের আদরের ছোট ভাই মারুফ একটি ইংলিশ মিডিয়াম স্কুলে পড়ালেখা করে। বাবা আহাদ খান একজন খুব নামকরা সাংবাদিক। সততা তার আদর্শ। বাবাকে নিয়ে গর্ব করে দুই ছেলেমেয়ে। একদিন স্কুলে যাবার পথে পুলিশ ধরে নিয়ে যায়। বাবার নাম বলা কাল হয় তার জন্য। পুলিশ তাকে হেরোইনখোর হিসাবে কারাগারে আটকে রাখে। কারাগারে সে নির্বিচারে পুলিশি নির্যাতনের শিকার হতে থাকে , যা তাকে পরবর্তী জীবনে সন্ত্রাসী হতে বাধ্য করে । কারণ বিনা দোষে সাংবাদিকের ছেলেকে ধরে কারাগারে এনেছে শুনলে পুলিশের অন্যায়ের উপর প্রতিবেদন লিখতে পারে। ফলে ঐ সমস্ত পুলিশের চাকরি চলে যেতে পারে । জামিনে বের হয় মারুফ। এই খারাপ সমাজ থেকে চলে যেতে চায় অ্যামেরিকাতে। কিন্তু যাবার দিন আবার পুলিশ তাকে আটক করে। ইতোপূর্বে খুশি ( রত্না ) নামে একটি মেয়ের প্রেমে পড়ে সে । কিন্তু সন্ত্রাসী বলে তার মা তাদের সম্পর্ক মেনে নিতে নারাজ । ইতোমধ্যে অন্য পাত্রের সাথে খুশির ( রত্না ) বিয়ে ঠিক করেন । এভাবেই রচিত হয় মারুফের জীবনকাহিনী , এক করুণ ইতিহাস ।

অভিনয়ে 
 কাজী মারুফ - মারুফ
 রত্না - খুশি
 মৌসুমী - মীম
 কাজী হায়াৎ - আহাদ খান
 ডিপজল - সোবহান
 মিজু আহমেদ - সাধু বাবা
 কাবিলা - কাবিলা
 আফজাল শরীফ - সানাউল্লাহ পাটোয়ারী
 কালা আজিজ
 নার্গিস আক্তার মর্জিনা

নির্মাণ নেপথ্য 
পরিচালক কাজী হায়াৎ এর অনেকদিনের ইচ্ছা ছিলো তার ছেলেকে দিয়ে একটি কাজ করবেন। সে লক্ষ্যে তিনি ৬-৭ টা কাহিনী লেখেন কিন্তু কোনটাই তার পছন্দ মত না হওয়ায় কাজ শুরু করতে পারেন না। একদিন তার পুরানো পান্ডুলিপি ঘাটাঘাটি করতে গিয়ে ১৯৯২ সালে লেখা এই চলচ্চিত্রের কাহিনী পেয়ে যান। তারপর কিছুটা কাটছাঁট করে কাজ শুরু করেন। প্রথমে ছায়াছবিটির নাম নির্ধারণ করেন "সন্ত্রাসী মারুফ"। কিন্তু সেন্সরে যাওয়ার আগে আরেক পরিচালক মহাম্মদ হাননান-এর উপদেশে নাম রাখেন "ইতিহাস"।

সঙ্গীত 
ইতিহাস চলচ্চিত্রের সঙ্গীত পরিচালনা করেছেন ও গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, মনির খান, আসিফ আকবর, মমতাজ, ও বেবি নাজনীন।

গানের তালিকা

পুরস্কার 
জাতীয় চলচ্চিত্র পুরস্কার
 শ্রেষ্ঠ পরিচালক - কাজী হায়াৎ
 শ্রেষ্ঠ অভিনেতা - কাজী মারুফ
 শ্রেষ্ঠ চিত্রসম্পাদক - মুজিবুর রহমান দুলু

তথ্যসূত্র

বহিঃসংযোগ 

২০০২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
দেওয়ান

দেওয়ান  (ফার্সীঃ ديوان) ফার্সী শব্দ। ফার্সী হতে আসা শব্দটি আরবীতেও বহুল ব্যবহার হয়।এটা একটি ইরানি বংশীয় নাম। ফার্সী ভাষায় শব্দটির মূল অর্থ গ্রন্থ বা কাগজের বাঁধন। কর্মকর্তা এবং কার্য্যালয় অর্থেও শব্দটির ব্যবহার আছে।
এটি সামন্ত রাজার (জমিদার) উপাধি হিসেবে ধরা হলেও আদতে এটি ছিল পদ বিশেষ — জমিদারি

রাজস্ব আদায়কারী জমিদার হতো। সুলতান জমিদারদের কয়েটা  পরগণার মালিকানা হলে তাঁদের তাঁর অঞ্চলের  'দেওয়ান' পদে মননীতো করতেন[১]। জমিদারি এস্টেটের অধীনে থাকতো কয়েকটি একটা পরগনা,আবার পরগনার  অধীনে থাকতো কিছু তালুকা, আবার প্রত্যেকটি তালুকার অধীনে থাকতো মৌজা বা গ্রাম। অঞ্চলের/সুবাহ প্রধান হল দেওয়ান/সুবাহদার, যাঁর অধীনে থাকতো পরগনা, তালুকা ও  অন্তর্গত গ্রাম।  মোগল আমলে এই পদবিটি যুক্ত হয়। চাকলার অর্থসচিবদের এবং খাজনা আদায়কারীদের দেওয়ান বলা হতো। দেওয়ান বাংলাদেশ এবং ভারতে মুসলিম সহ সর্বধর্মের ক্ষেত্রে ব্যবহৃত হয়ে থাকে।

দেওয়ান পদবী যুক্ত বিখ্যাত ব্যক্তি 
 দেওয়ান হাসন রাজা চৌধুরী
 দেওয়ান নাজিরউদ্দিন আহমদ চৌধুরী
 দেওয়ান মুহাম্মদ কেশর
 দেওয়ান আব্দুল কাইয়ুম চৌধুরী
 দেওয়ান আব্দুল মঈন চৌধুরী
 খান বাহাদুর দেওয়ান আব্দুর রহীম
 হযরত অলিমান দেওয়ান শাহ্ (র.)
 দেওয়ান মোহাম্মদ আজরফ
 দেওয়ান ফরিদ গাজী
 দেওয়ান মুজিবুর রহমান
 দেওয়ান মনরদ্দিন মাতব্বর
 দেওয়ান নয়ন হাজী
 দেওয়ান শাহাবুদ্দিন 
 দেওয়ান হাজী নুর মুহাম্মদ 
 দেওয়ান হোসেন আলী মুন্সি
 দেওয়ান চান সাহেব
 দেওয়ান আব্দুল মান্নাফ (রউফ)
 দেওয়ান আবির সেখ (প্রধান)
 দেওয়ান আব্দুল আজিজ
 দেওয়ান গিয়াস উদ্দিন আহমদ
 দেওয়ান রিয়াজ উদ্দিন
 দেওয়ান মফিজ উদ্দিন
 দেওয়ান আব্দুল্লাহ্ আল মামুন
 দেওয়ান মানিকচাঁদ
 বাঙালি মুসলমানদের পদবীসমূহ
 বাঙালি বৌদ্ধদের পদবীসমূহ

তথ্যসূত্র



পদবি
বাঙালি মুসলিম পদবি
বাঙালি পদবি
বাঙালি বৌদ্ধদের পদবি
সম্মানসূচক পদবি
ভূমিদস্যু
ভারতে পদবি
পাকিস্তানে পদবি
বাংলা শব্দ ও বাক্যাংশ
বাংলাদেশে পদবি
পাতি বেজি

পাতি বেজি বা নেইল বা বড় বেজি বা নেউল () (বৈজ্ঞানিক নাম:Herpestes edwardsii) হচ্ছে হারপেস্টিডি পরিবারের হারপেস্টেস গণের একটি বেজি জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
পাতি বেজির দেহ দীর্ঘাকার ও পা খাটো; দেহের লোম ঘন ও মোটা। সামনে ও পেছনের পায়ে ৫টি করে আঙুল থাকে; পিছনের পায়ের গোড়ালি পর্যন্ত লোম থাকে না, তবে সামনের পায়ে লোম ও বাঁকা নখর আছে। এই প্রজাতির মাথাসহ দেহের দৈর্ঘ্য ৩৮-৪৬ সেমি, লেজ ৩৫ সেমি এবং ওজন ০.৫-৪ কেজি।

বিস্তৃতি
পাতি বেজি বাংলাদেশ ছাড়াও ভারত, নেপাল, পাকিস্তান, ভুটান, শ্রীলঙ্কা, আফগানিস্তান, জাপান, ইন্দোনেশিয়া, ইরান, কুয়েত, মালয়েশিয়া, মরিশাস, ও সৌদি আরবে পাওয়া যায়।

আরও দেখুন
 বাংলাদেশের স্তন্যপায়ী প্রাণীর তালিকা

তথ্যসূত্র 

বাংলাদেশের স্তন্যপায়ী
ভারতের স্তন্যপায়ী
জাপানের স্তন্যপায়ী
মালয়েশিয়ার স্তন্যপায়ী
পাকিস্তানের স্তন্যপায়ী
নেপালের স্তন্যপায়ী
আফগানিস্তানের স্তন্যপায়ী
ভুটানের স্তন্যপায়ী
শ্রীলঙ্কার স্তন্যপায়ী
মরিশাসের স্তন্যপায়ী
সৌদি আরবের স্তন্যপায়ী
ইরানের স্তন্যপায়ী
কুয়েতের স্তন্যপায়ী
বেজি
১৮১৮-এ বর্ণিত স্তন্যপায়ী
মুৎসুদ্দী

মুৎসুদ্দী () আরবি শব্দ। আরবি মুতাসাদ্দী শব্দের সাধারণ অর্থ হিসাব রক্ষক। সুলতানী আমল, মোগল আমল এবং ব্রিটিশ আমলে হিসাব রক্ষক, বন্দর কর্মকর্তাদের মুৎসুদ্দী বলা হতো। মুৎসুদ্দী বাংলাদেশ এবং ভারতে বেশিরভাগ ক্ষেত্রে বৌদ্ধদের পদবি এবং ভারতের গুজরাতে ও পাকিস্তানে কদাচিৎ মুসলমানদের পদবি হিসেবে ব্যবহৃত হয়ে থাকে।

মুৎসুদ্দী পদবি যুক্ত বিখ্যাত ব্যক্তি 
 সৌরভ মুৎসুদ্দী
 চিন্ময় মুৎসুদ্দী
 সুরেন্দ্রলাল মুৎসুদ্দী
 ইলা মুৎসুদ্দী
 মোমিন খান মুতাসদ্দী

আরও দেখুন 
 বাঙালি মুসলমানদের পদবিসমূহ
 বাঙালি বৌদ্ধদের পদবিসমূহ

তথ্যসূত্র 

বাঙালি মুসলিম পদবি
বাঙালি বৌদ্ধদের পদবি
সম্মানসূচক পদবি
পদবিসমূহ
রাজশাহী নার্সিং কলেজ

রাজশাহী নার্সিং কলেজ রাজশাহী শহরে অবস্থিত একটি নার্সিং শিক্ষা মহাবিদ্যালয়। এটি রাজশাহী মেডিকেল কলেজ ক্যাম্পাসের ভিতরে অবস্থিত এবং রাজশাহী মেডিক্যাল বিশ্ববিদ্যালয় এর অধীনে পরিচালিত।

ইতিহাস
১৯৬১ সালের ১৭ অক্টোবর রাজশাহী মেডিকেল কলেজ হাসপাতাল সংলগ্ন সেবিকা প্রশিক্ষণ কেন্দ্র ১ম ভিত্তি প্রস্তর স্থাপিত হয়। পরবর্তীতে ইহার নাম সেবা ইনষ্টিটিউট এবং ২০০৭ সাল হতে নার্সিং কলেজ চালু হয়েছে। বাংলাদেশে সরকারী পর্যায়ে বেসিক বিএসসি নার্সিং কলেজ ২০ টি। এদের মধ্যে রাজশাহী নার্সিং কলেজ অন্যতম।

কোর্সসমূহ
এই নার্সিং কলেজ ৪ বছর মেয়াদী বি.এস.সি ইন নার্সিং কোর্স ও ৩ বছর মেয়াদি ডিপ্লোমা ইন মিডওয়াইফারি কোর্স এবং ২ বছর মেয়াদী পোস্ট বেসিক বি.এসসি. কোর্স চালু রয়েছে। যাদের ভর্তি হতে যোগ্যতা লাগে বি.এস.সি নার্সিং এর ক্ষেত্রে এইচ.এস.সি (বিজ্ঞান) ও ডিপ্লেমা ইন মিডওয়াইফারি কোর্সের জন্য যে কোনো বিষয়ে এইচ.এস.সি পাশ, এবং পোস্ট বেসিক বি.এসসি. এর ক্ষেত্রে তিন বছর মেয়াদী ডিপ্লোমা ইন নার্সিং কোর্স সমপন্ন করে পরীক্ষায় অংশগ্রহণ করে মেধা ক্রমানুসারে ভর্তি হতে হয়। প্রতি বৎসর ১০০ জন বি.এস.সি নার্সিং এবং ৫০ জন ডিপ্লোমা ইন মিডওয়াইফারি (শুধু মেয়ে) এবং ২৫ জন পোস্ট বেসিক বি.এসসি. কোর্সে   ছাত্র-ছাত্রী ভর্তির সুযোগ পেয়ে থাকে। এর মধ্যে ১০% পুরুষ ছাত্র।

আবাসিক ব্যবস্থা
ছাত্র-ছাত্রীদের আবাসিক সুবিধা ব্যবস্থা আছে।

আরো দেখুন

তথ্যসূত্র

আরো দেখুন 
 বাংলাদেশের নার্সিং শিক্ষাপ্রতিষ্ঠানের তালিকা

বাংলাদেশের সরকারি নার্সিং কলেজ
২০০৭-এ প্রতিষ্ঠিত শিক্ষাপ্রতিষ্ঠান
রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
বাংলাদেশ প্রাণিবিজ্ঞান সমিতি

বাংলাদেশ প্রাণিবিজ্ঞান সমিতি ১৯৭২ সালে প্রতিষ্ঠিত বাংলাদেশের প্রাণিবিদদের নিয়ে গঠিত একটি অরাজনৈতিক সংগঠন। ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির আনুষ্ঠানিক উদ্বোধন হয়।

ইতিহাস

কার্যক্রম এবং প্রকাশনা

শংখচিল
বাংলাদেশ প্রাণিবিজ্ঞান সমিতি নিয়মিত শংখচিল নামক বাংলা নিউজলেটার প্রকাশ করে থাকেন। এখানে শংখচিল এর সংস্করন এবং প্রকাশনা তারিখ দেয়া হলো।
 শংখচিল মে - জুন ২০১৪
 শংখচিল মার্চ - এপ্রিল ২০১৪
 শংখচিল জানুয়ারি - এপ্রিল ২০১৩
 শংখচিল ভলিউম ৩, সেপ্টেম্বর - ডিসেম্বর ২০১৩
 শংখচিল ভলিউম ২, মে - আগস্ট
 শংখচিল জানুয়ারি - ফেব্রুয়ারি ২০১৪
 শংখচিল ভলিউম ২, মে - আগস্ট ২০১৩

পূর্বতন সভাপতি এবং সাধারণ সম্পাদকগণের তালিকা

তথ্যসূত্র

১৯৭২-এ প্রতিষ্ঠিত
ঢাকা বিশ্ববিদ্যালয়
বাংলাদেশে বিজ্ঞান ও প্রযুক্তি
বাংলাদেশের বিদ্বৎসমাজ
১৯৭২-এ বাংলাদেশে প্রতিষ্ঠিত
পারো আন্তর্জাতিক বিমানবন্দর

পারো আন্তর্জাতিক বিমানবন্দর  ভুটানের একমাত্র আন্তর্জাতিক বিমানবন্দর। এই বিমানবন্দরটি পারো শহর থেকে  দূরত্বে পারো নদীর তীরে অবস্থিত। এটির আশেপাশের পাহাড়ের উচ্চতা প্রায় , এটিকে বিশ্বের অন্যতম ঝুঁকিপূর্ণ বিমানবন্দর মনে করা হয়। ২০০৯ সালে অক্টোবর মাসের হিসাব অনুযায়ী, মাত্র আটজন পাইলট এই বিমানবন্দরে বিমান পরিচালনার সনদ আছে।  এই বিমানবন্দরে পরিষ্কার আবহাওয়ায় পরিচালিত হয় এবং এখানকার বিমানবন্দর সূর্যোদয় থেকে সূর্যাস্ত পর্যন্ত খোলা থাকে।  এটি ভুটানের চারটি বিমানবন্দরের একটি।

ইতিহাস

১৯৬৮ সালে ভারতের সীমান্ত সড়ক সংস্থা পারো জেলায় একটি বিমানবন্দর স্থাপন করে, যেটি শুরুতে ভুটান সরকারের পক্ষে ভারতের সামরিক বাহিনী হেলিকপ্টার অবতরণের জন্য নির্মাণ করে। ভুটানের প্রথম বিমানসংস্থা ড্রুক এয়ার স্থাপিত হয় ৫ এপ্রিল ১৯৮১।

পারো বিমানবন্দর উপতক্যার মাঝখানে সমুদ্রতল থেকে উচ্চতা প্রায়  এবং পারিপার্শ্বিক পাহাড়ের উচ্চতা প্রায় . এই বিমানবন্দরের রানওয়ের দৌর্ঘ , ভুটানের সরকারকে পারোতে চলাচলের জন্য বিশেষ বিমান পছন্দ করতে হয়। এখানে ১৮-২০ আসনের বিশেষ বিমান চলাচল করে। এই বিমান শুধু কলকাতা থেকে উড্ডয়ন করে পারো থেকে কলকাতা গিয়ে আবার জ্বালানী নিতে হত কারণ পারোতে পুনরায় জ্বালানী নেয়ার ব্যবস্থা ছিল না।

ড্রুক এয়ার ১৯৮৩ সালের ১১ ফেব্রুয়ারি রাজস্ব বিমান চালনা শুরু করে, প্রথম ফ্লাইট ১০১ কলকাতা থেকে পারো যাত্রা করে এবং পরের দিন ফ্লাইট ১০২ হিসাবে কলকাতা ফিরে আসে। পরিসেবা চালুর সময়ে পারো বিমানবন্দরে ছোট্ট রানওয়ে, দুই কক্ষবিশিস্ট বিমান নিয়ন্ত্রণ কেন্দ্র ভবন ছিল (যার নিচতলাতে বিমানবন্দরে চেক-ইন এবং উন্মুক্তস্থানে বহির্গমন ছিল) ১৯৮৬ সালের জানুয়ারিতে ভুটান বেসামরিক বিমান চলাচল কর্তৃপক্ষ স্থাপনের আগে ড্রুক এয়ার এই বিমানবন্দর পরিচালনা এবং রক্ষণাবেক্ষণের দায়িত্বে ছিল। 

১৯৯০ সালে, বিমানবন্দরের রানওয়ের দৈর্ঘ্য বড় করা হয়  এবং সুপরিসর বিমান ওঠানামার জন্য রানওয়ে শক্ত করা হয়। ভারতীয় সরকারের অর্থায়নে পারো বিমানবন্দর উন্নয়ন প্রকল্পের অধীনে একাহ্নে বিমান সংরক্ষণের জন্য একটি হাঙ্গার নির্মাণ করা হয়।

২১ নভেম্বর ১৯৮৮ সালে, ড্রুক এয়ারের প্রথম জেট বিমান BAe 146-100, পারো বিমানবন্দরে সরবরাহ করা হয়। ২০০৩ সালে, ড্রুক এয়ার BAe 146 -এর বদলী বিমান চায় এবং ২০০৪ সালের ১৯ অক্টোবর, এই এই এয়ারলাইন্সের প্রথম এয়ারবাস (Airbus A319-100) পারো বিমানবন্দরে অবতরণ করে।

সুবিধা
এই বিমান বন্দরে একটি,  আস্ফাল্ট রানওয়ে আছে, এবং একটি টার্মিনাল ভবন আছে যেটি ১৯৯৯ সালে কমিশন করা হয়।

২০১২ সালে ১,৮১,৬৫৯ জন যাত্রী এই বিমানবন্দর ব্যবহার করে।

এয়ারলাইন্স এবং গন্তব্য

ড্রুক এয়ার ভুটানের জাতীয় পতাকাবাহী বিমানসংস্থা এবং এটির মুল ঘাটি পারো বিমানবন্দর. ড্রুক এয়ার ২০১০ সালের আগস্টে পাড়ো বিমানবন্দরে প্রথম আন্তর্জাতিক বিমান পরিচালন আকরে।  তাশী এয়ার নেপালের একমাত্র ব্বেসরাকারি বিমান সংস্থা ২০১১ সালের ডিসেম্বরে যাত্রা শুরু করে।

যাত্রী

আরও দেখুন

 ভুটান এয়ারলাইন্স

তথ্যসূত্র

বহিঃসংযোগ

India Airport Global Website - Bagdogra Airport
BBC World feature on landing at Paro Airport

ভুটানের বিমানবন্দর
রিয়া দিপসী

রিয়া দিপসী একজন ভারতীয় অভিনেত্রী এবং মডেল। তিনি মহাভারত নামক ২০১৩-এর টেলিভিশন ধারবাহিকে গান্ধারীর চরিত্রে অভিনয়ের জন্য সবচেয়ে বেশি পরিচিত।

অভিনয় জীবন 

২০১৩ সালে, স্টার প্লাস এর অন্যতম সফল অনুষ্ঠান "মহাভারত" এর মাধ্যমে দীপসি টেলিভিশনে আত্মপ্রকাশ করেছিলেন গান্ধারী হিসাবে  ।   মহাভারত এর পরে তিনি  ভারত কা বীর পুত্র - মহারাণ প্রতাপ ,  বক্স ক্রিকেট লীগ ,  রাজিয়া সুলতান  এবং  বেগুসরাই  ও 'পরাস  এ প্রিন্সেস বার্সিন  হিসেবে   উপস্থিত হয়েছেন।

২০১৮ সালে, তিনি প্রফুল ডিএস তিওয়ারির সিনেমা  ভাগ্তে রাহো  এর মাধ্যমে বলিউডে পা রাখেন। মুভিতে তিনি গুনগুনের মুখ্য চরিত্রে অভিনয় করেছেন ।

চলচ্চিত্রের তালিকা

মুভি 
ভাগতে রেহ(২০১৮)-এতে গুনগুন চরিত্রে

টেলিভিশন

তথ্যসূত্র

বহি সংযোগ
 

ভারতীয় অভিনেত্রী
ভারতীয় টেলিভিশন অভিনেত্রী
জীবিত ব্যক্তি
ভারতীয় ধারাবাহিক নাটকের অভিনেত্রী
নরসিং দেওনারায়ণ

নরসিং দেওনারায়ণ (; জন্ম: ১৬ আগস্ট, ১৯৮৩) গায়ানার বারবাইস এলাকায় জন্মগ্রহণকারী ও ইন্দো-গায়ানীয় বংশোদ্ভূত বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি ডানহাতে অফ-ব্রেক বোলিং করেন রিঙ্গো ডাকনামে পরিচিত নরসিং দেওনারায়ণ। ঘরোয়া প্রথম-শ্রেণীর ক্রিকেটে গায়ানার প্রতিনিধিত্ব করছেন তিনি। এছাড়াও তিনি অনূর্ধ্ব-১৯ দলের অধিনায়কের দায়িত্বে ছিলেন।

খেলোয়াড়ী জীবন 
১৭ বছর বয়সে গায়ানা দলের পক্ষে অভিষেক ঘটে তার। ২০০২ সালে ওয়েস্ট ইন্ডিজ অনূর্ধ্ব ১৯ দলে অধিনায়কত্ব করেন। পরের বছর সফরকারী অস্ট্রেলিয়ার বিপক্ষে মনোমুগ্ধকর সেঞ্চুরি করে সকলের দৃষ্টি আকর্ষণে সক্ষম হন। তারপর ২০০৪ সালে হোয়াইটহ্যাভেন ক্রিকেট ক্লাবে খেলার জন্য ইংল্যান্ডে অবস্থান করেন। মার্চ, ২০০৫ সালে চুক্তির বিষয়ে সাতজন খেলোয়াড়ের মতানৈক্যের কারণে দক্ষিণ আফ্রিকা সফরের জন্য ওয়েস্ট ইন্ডিজ দলের সদস্যরূপে অন্তর্ভুক্ত হন। ফিল্ডিং কৌশল ও কভার পয়েন্টে সমান দক্ষতা প্রদর্শনে দলীয় সঙ্গী শিবনারায়ণ চন্দরপলের সাথে তাকে তুলনা করলেও তিনি ছিলেন বেশ এগিয়ে।

১৬ ডিসেম্বর, ২০০৯ তারিখে পার্থে অনুষ্ঠিত তৃতীয় টেস্টে স্বাগতিক অস্ট্রেলিয়ার বিপক্ষে মাঠে নামেন। চন্দরপল ও আদ্রিয়ান বারাথ আহত হলে দলের সদস্যরূপে অন্তর্ভুক্তিতে তার এ সুযোগ ঘটে। খেলায় তিনি নিজস্ব সেরা টেস্ট বোলিং ২/৭২ লাভ করেন। এছাড়াও নিজস্ব প্রথম অর্ধ-শতক করেন ও সংগ্রহকে ৮২ পর্যন্ত নিয়ে যান যা তার ব্যক্তিগত সর্বোচ্চ ছিল।

১৫ নভেম্বর, ২০১৩ তারিখে বিখ্যাত ভারতীয় ক্রিকেটার শচীন তেন্ডুলকরের উইকেট তুলে নেন। ঐ ইনিংসটি তেন্ডুলকরের ২০০তম ইনিংসসহ সকল স্তরের ক্রিকেট থেকে অবসর নেয়ার পূর্বে কার সর্বশেষ ইনিংস ছিল।

ম্যান অব দ্য ম্যাচ

ঘরোয়া ক্রিকেট 
১৩ আগস্ট, ২০০৬ তারিখে স্টানফোর্ড ২০/২০ প্রতিযোগিতার চূড়ান্ত খেলায় স্মরণীয় নৈপুণ্য প্রদর্শন করে খ্যাতির তুঙ্গে চলে আসেন। ঐ খেলাটি গায়ানা বনাম ত্রিনিদাদের মধ্যকার ধ্রুপদী মিলিয়ন ডলারের খেলা ছিল। ত্রিনিদাদের ১৭৬ রানের জবাবে গায়ানা ১৭১ রান তুলে। শেষ ২ বলে জয় প্রয়োজন। এমতাবস্থায় রামনরেশ সারওয়ানের বলে ছক্কা হাঁকিয়ে দলের বিজয় নিশ্চিত করেন তিনি। খেলায় তিনি প্লে অব দ্য ম্যাচ মনোনীত হন।

তথ্যসূত্র

আরও দেখুন 
 দেবেন্দ্র বিশু
 রামনরেশ সারওয়ান
 শিবনারায়ণ চন্দরপল
 ত্রিনিদাদ ও টোবাগো জাতীয় ক্রিকেট দল
 ২০১৩-১৪ ওয়েস্ট ইন্ডিজ ক্রিকেট দলের নিউজিল্যান্ড সফর

বহিঃসংযোগ

ওয়েস্ট ইন্ডিয়ান ক্রিকেটার
১৯৮৩-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
গায়ানি ক্রিকেটার
গায়ানা আমাজন ওয়ারিয়র্সের ক্রিকেটার
গায়ানার ক্রিকেটার
জ্যামাইকা তালাওয়াসের ক্রিকেটার
ইন্দো-গায়ানীয় ব্যক্তি
গায়ানীয় হিন্দু
ভারতীয় বংশোদ্ভূত ক্রীড়াবিদ
ওয়েস্ট ইন্ডিজ ক্রিকেট দলের অধিনায়ক
ওয়েস্ট ইন্ডিজ বি দলের ক্রিকেটার
আমাজন অভিযান

আমাজন অভিজান হল একটি বাংলা ভাষার চলচ্চিত্র। এই চলচ্চিত্রটি ২০১৩ মুক্তি প্রাপ্ত বাংলা ছবি চাঁদের পাহাড়ের সঙ্গে মিল রেখে চাঁদের পাহাড়ের দ্বিতীয় পর্ব হিসাবে নির্মাণ করা হয়। ছবিটিতে মুখ্য ভূমিকায় অভিনয় করেন দেব।

এই চলচ্চিত্রটি প্রযোজনা সংস্থার ১০০ তম চলচ্চিত্র। ছবিটি ২০১৭ সালের ২২ ডিসেম্বরে মুক্তি পায়।

কাহিনী 
এই ছবিটির কাহিনী একটি সোনার খনির খোঁজ নিয়ে। এখানে শঙ্কর (দেব) চাঁদের পাহাড়ের অংশ মিটিয়ে তার ভ্রমণের ও ছুটে বেড়ানোর নেশায় আমাজনের সোনার খনির উদ্দেশে জাহাজ নিয়ে ব্রাজিলে পাড়ি দেয়; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।

অভিনয়শিল্পী 
 দেব - শংকর রায় চৌধুরী হিসেবে, গল্পের মূল চরিত্র
 লাবণী সরকার - শঙ্করের মা
 তমাল রায় চৌধুরী - শঙ্করের বাবা
 ডেভিড জেমস - মার্কো ফ্লোরিয়ান হিসেবে
 স্বেতলানা গুলাকোভা - আন্না ফ্লোরিয়ান হিসেবে
 এডুয়ারডো মুন্নিজ - এঙ্কোমা

নির্মাণ 
২০১৪ সালে, একটি বাংলা পত্রিকার মতে, পরিচালক কমলেশ্বর মুখোপাধ্যায় ইতোমধ্যে স্ক্রিপ্টটি লিখেছেন, যেখানে পূর্বের গল্পটি ত্যাগ করা হয়েছে এবং দেবকে এই বলে উদ্ধৃত করা হয়েছে যে আফ্রিকান সাফারি পরে পরবর্তী অবস্থানটি ঘন জঙ্গলে পরিণত হবে অ্যামাজন রেনফরেস্টে। এই ছবিটির নাম আমাজন অভিযান। শুটিং ২০১৩ সালের মে মাসে শুরু হয়েছে।

সিনেমার শ্যুটিং হয় ব্রাজিলের দুটি নদী রিয়ো নেগ্রো ও রিও সলিমসে। শুধু তাই নয়, জলের গভীরে শ্যুটিং হয়েছে বলে জানা গিয়েছে।

মার্কেটিং 
২১ সেপ্টেম্বর ২০১৭ তারিখে প্রথম টিজার এবং পোস্টার মুক্তি পায়। টিজার শ্রোতাদের কাছ থেকে অসাধারণ প্রতিক্রিয়া পায়। চলচ্চিত্রটি বাংলা ভাষার পাশাপাশি ইংরেজি ভাষাতেও মুক্তি পায়।

চলচ্চিত্রের অফিসিয়াল পোস্টারটি মোহন বাগানের মাঠে উদ্ভোধন করা হয় এবং ৪ নভেম্বর ২০১৭ সালে ভারতের ইতিহাসে সবচেয়ে বড় চলচ্চিত্রের পোস্টার তৈরি করা হয়। এটি বাহুবলী চলচ্চিত্রের পোস্টারের আগের রেকর্ডটি ভেঙ্গে দেয় এবং গিনেস বুক বিশ্ব রেকর্ড অর্জন করে। চলচ্চিত্রটির ট্রেলার ১ ডিসেম্বর ২০১৭ তারিখে বাংলা, আসমীয়া, ওড়িয়া, তামিল, তেলুগু এবং হিন্দি ভাষায় মুক্তি পায়।

গ্রাফিক উপন্যাস 
চলচ্চিত্রের উপর ভিত্তি করে আমাজন অভিযান নামে ২০১৭ সালে একটি গ্রাফিক উপন্যাস লেখা হয়েছে। গ্রাফিক উপন্যাসটি চলচ্চিত্রের পরিচালক কমলেশ্বর মুখোপাধ্যায় দ্বারা লিখিত হয়, এবং দুটি ভাষাতেই পাওয়া যায়- বাংলা ও ইংরেজি। গ্রাফিক উপন্যাস চলচ্চিত্রের জন্য একটি প্রচারমূলক কার্যকলাপের অংশ হিসাবে কাজ করে। এটি ২০১৭ সালের ১১ নভেম্বর মুক্তি পায়।

নির্মাণ ব্যায় 
চাঁদের পাহাড়ের মত এই চলচ্চিত্রটির নির্মাণ ব্যয়ও বাংলা চলচ্চিত্র শিল্পে ইতিহাস গড়েছে। এই ছবিটি নির্মাণে ব্যায় হয় ₹২০ কোটি ভারতীয় টাকা, যা বাংলা চলচ্চিত্রের ক্ষেত্রে সবচেয়ে ব্যয়বহুল চলচ্চিত্র। কিছু সংবাদ মাধ্যায়ে উল্লেখ করা হয় চলচ্চিত্রটির নির্মাণ ব্যায় ₹২৫ কোটি ভারতীয় টাকা।

আয় 
প্রায় ₹১৮.৬৩ কোটি ভারতীয় টাকা।

সাউণ্ডট্রেক 
ইন্দ্রদীপ দাশগুপ্ত এই চলচ্চিত্রের গানগুলিকে রচনা করার জন্য সাক্ষর করেছেন।

গানের তালিকা 
এই গানের গীতিকার হলেন প্রসেন।

তথ্যসূত্র

বহিঃসংযোগ 
 

২০১৭-এর চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
কমলেশ্বর মুখোপাধ্যায় পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
আদিনি ফেরিহা কোয়দুম

আদিনি ফেরিহা কয়দুম হল মেড ইয়াপিম নির্মিত এবং শো টিভিতে সম্প্রচারিত একটি তুর্কি ধারাবাহিক নাটক। নাটকের মূল গল্প ফারিহা ইয়িল্মায নামক এক দারোয়ানের কন্যাকে নিয়ে, যার বিশ্ববিদ্যালয়ের ধনাঢ্য সহপাঠী আমির সাররাফগ্লু প্রথম দেখাতেই প্রথমবারের মত তার প্রেমে পড়ে যায়।

আন্তর্জাতিক সম্প্রচার

তথ্যসূত্র

বহিঃসংযোগ 
 Adını Feriha Koydum (2011)

তুর্কি নাট্য টেলিভিশন ধারাবাহিক
২০১০-এর দশকের পটভূমিতে টেলিভিশন ধারাবাহিক
কারা পারা আশক

কারা পারা আশক (আক্ষরিক অর্থ: কালো টাকা প্রেম) হল একটি তুর্কি টেলিভিশন সিরিজ, যা ১২ই মার্চ ২০১৪ থেকে ১৫ই জুলাই ২০১৫ পর্যন্ত তুরস্কের এটিভিতে সম্প্রচারিত হয়। কারা পারা আশক মূলত কারাদায়ি নামক ধারাবাহিক নাটকের কাহিনী হতে অনুপ্রাণিত, যা একই নির্মাতা প্রতিষ্ঠান কর্তৃক নির্মিত হয়েছিল।

পটভূমি 
ওমর একজন পুলিশ অফিসার।হঠাৎ তার বাগদত্তার মৃত্যুতে সে মনে প্রচণ্ড ব্যথা পায়। ওমরের বাগদত্তা সিবেলের মরদেহ এক মোটামুটি বৃদ্ধ, ধনী ব্যবসায়ী লোকের পাশের একটি গাড়িতে পাওয়া যায়। তার আকস্মিক মৃত্যুর শোক এবং তার সাথে সিবেলের প্রেমে প্রতারণার কথা জানতে পেরে ওমর বুঝতে পেরেছিল যে সিবেলের সন্দেহজনক খুনের পিছনে আরও কিছু রয়েছে।অন্য দিকে মৃত ধনী ব্যবসায়ীটির মেয়ে এলিফ ও তার বাবার খুনের কারণ জানতে চায়।আর এভাবেই ওমর ও এলিফ এক সাথে জরিয়ে পড়ে।

কুশীলব

প্রধান অভিনেতা/অভিনেত্রী

পার্শ্ব অভিনেতা/অভিনেত্রী

শুটিংয়ের স্থান 
১৬৪ পর্ব ছিল এই ধারাবাহিকের চূড়ান্ত পর্ব। যা উলিয়াবাট হ্রদ এর ছোট মাছ ধরার শহর গ্লিয়াজ এ চিত্রায়িত করা হয়েছিল। কিছু দৃশ্যে দৃশ্যমান গালিয়াজ পুরানো মসজিদটি একটি ইউনেস্কো ঘোষিত বিশ্ব ঐতিহ্যবাহী স্থান।

আন্তর্জাতিক সম্প্রচার 
ধারাবাহিকটি উর্দু, ফার্সি, কুর্দি, স্প্যানিশ ও আরবি সহ আরও বহু ভাষায় ডাবিং করে সম্প্রচারিত হয়।
 : তোলো টিভি দারি ভাষায় ডাবিংকৃত
 : টিভি ক্লান আলবেনীয় ভাষায় ডাবিংকৃত
 : এমবিসি- আরবি  ভাষায় ডাবিংকৃত
 : মেগা টিভি চ্যানেল -  স্পেনীয় ভাষায় ডাবিংকৃত
 : নোভা টিভি 
 : এনটিভি   ইন্দোনেশীয় ভাষায় "চিন্তা এলিফ" শিরোনামে ডাবিংকৃত
  : জেম টিভি এন্ড রিভার - লাতিফেহ নামে ফার্সি ভাষায় ডাবিংকৃত
 : উর্দু ১- উর্দু ভাষায় "কালা পেয়সা পেয়ার" শিরোনামে ডাবিংকৃত
 : মায়েস্টো টিভি জর্জিয়ান ভাষায় ডাবিংকৃত
  : কানা টিভি  আমহারিক ভাষায় " তিকুর ফিকির" শিরোনামে ডাবিংকৃত
 : সিবিসি ইজিপ্ট
 :এমটিভি লেবানন 
 : আল রাই কুয়েত
 : রেড উনো বলিভিয়া
 : মুণ্ডো মাক্স
 :এন্নাহার লাকি

তথ্যসূত্র 

তুর্কি নাট্য টেলিভিশন ধারাবাহিক
২০১০-এর দশকের পটভূমিতে টেলিভিশন ধারাবাহিক
লাবণ্য ভরদ্বাজ

লাবণ্য ভরদ্বাজ একজন ভারতীয় টেলিভিশন অভিনেতা এবং মডেল। তিনি সর্বাধিক পরিচিত পৌরাণিক টিভি শো মহাভারত-এ সহদেব চরিত্রে অভিনয়ের জন্য।

ব্যক্তিগত জীবন 
লাবণ্য ভরদ্বাজ যিনি মহাভারতে সহদেব চরিত্রে অভিনয় করেছেন  ইন্দোনেশিয়ায় একটি শো এর শ্যুটিং তার সাথে  ডিডি  ফ্রেসিলা নামে যিনি একজন ইন্দোনেশিয়ার আইনজীবির দেখা হয় এবং  ২০১৬ সালের ৫ই ফেব্রুয়ারি তারা বিবাহ বন্ধনে আবদ্ধ হন।

অভিনয় জীবন 
 টেলিভিশন
 মহাভারত-এ সহদেব
 কাহানি হামারি মহব্বত কি-এ তরুণ সহদেব
 হামারি দেবরানী-এ দেব কুমার সঙ্গবী

তথ্যসূত্র 

২১শ শতাব্দীর ভারতীয় অভিনেতা
ভারতীয় পুরুষ মডেল
ভারতীয় টেলিভিশন অভিনেতা
জীবিত ব্যক্তি
১৯৮২-এ জন্ম
চর তারাপুর উচ্চ বিদ্যালয় ও মহাবিদ্যালয়

চর তারাপুর উচ্চ বিদ্যালয় ও মহাবিদ্যালয় বাংলাদেশের চাঁপাইনবাবগঞ্জ জেলার একটি শিক্ষা প্রতিষ্ঠান। এটি চাঁপাইনবাবগঞ্জ জেলার অন্তর্গত শিবগঞ্জ উপজেলার ১০ নং মনাকষা ইউনিয়নের তারাপুর (সাহাপাড়া) গ্রামে অবস্থিত।

তথ্যসূত্র

চাঁপাইনবাবগঞ্জ জেলার মহাবিদ্যালয়
চাঁপাইনবাবগঞ্জ জেলার বিদ্যালয়
খাজা (পদবি)

খাজা () হলো ফার্সি ভাষার একটি শব্দ। ফার্সি খা (خواه) শব্দে ইচ্ছে, আকাঙ্ক্ষা বা মনোকামনার ভাব আছে, যা থেকে খাজা শব্দের উৎপত্তি। শব্দটি তুর্কি ভাষায় hodja or hoca, বসনীয় ভাষায় hodža, আলবেনীয় ভাষায় hoxha, গ্রিক ভাষায় hotzakis, রোমানীয় ভাষায় ''hogea': রুপে প্রচলিত আছে। খাজা শব্দের অর্থ সম্মানী, ধনী, গুরু, জ্ঞানী, শক্তিশালী, স্বামী অথবা দুঃখহরণকারী ইত্যাদি। খাজা বাংলাদেশ, ভারত এবং  পাকিস্তানে সুফী পীর, দরবেশ এবং শাসকদের পদবিরূপে ব্যবহৃত হয়ে আসছে।

খাজা পদবিযুক্ত বিখ্যাত ব্যক্তি  
 খাজা মইনুদ্দিন চিশতী
 খাজা সলিমুল্লাহ
 খাজা আবদুল গনি
 খাজা আহসানুল্লাহ
 খাজা নিজাম উদ্দিন ভূঁইয়া
 খাজা আরিফুদ্দীন
 উসমান খাজা
 খাজা ইউনুস আলী

আরও দেখুন 
 বাঙালি মুসলমানদের পদবিসমূহ

তথ্যসূত্র 

বাঙালি মুসলিম পদবি
সম্মানসূচক পদবি
পদবিসমূহ
ইসলামি সম্মানসূচক উপাধি
উপাধি
তুর্কি শব্দ ও শব্দসমষ্টি
ফারসি শব্দ ও শব্দসমষ্টি
বাংলা শব্দ ও বাক্যাংশ
মোল্লা

মোল্লা (ফারসি, ) আরবি-ফার্সি ভাষার একটি শব্দ। শব্দটি কুরআনে উল্লেখিত আরবি শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবি: مولوی) এবং মাওলানা (আরবি: مولانا) শব্দ দুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদিদের নেতৃত্বস্থানীয় ব্যক্তিবর্গকেও মোল্লা পদবি ব্যবহার করতে দেখা যায়।

চার বিখ্যাত ইসলামী স্কলার ও মোল্লা  
 মোল্লা জামী
 মোল্লা যিউন
 মোল্লা আলী ক্বারী
 মোল্লা হাসান

আরও দেখুন 
 বাঙালি মুসলমানদের পদবিসমূহ

তথ্যসূত্র 

বাঙালি মুসলিম পদবি
সম্মানসূচক পদবি
পদবিসমূহ
শরিয়াহ-তে আরবি শব্দ ও বাক্যাংশ
বাংলাদেশে পদবি
১৯৭৪ সালের বাংলাদেশী চলচ্চিত্রের তালিকা

১৯৭৪ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৭৩ সালের বাংলাদেশী চলচ্চিত্রের তালিকা
 ১৯৭৫ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 
 বাংলা মুভি ডেটাবেজে ১৯৭৪ সালের চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৭৪-এ বাংলাদেশ
মদিরাক্ষী মুণ্ডলে

মদিরাক্ষী মুন্ডলে একজন ভারতীয় অভিনেত্রী।

অভিনয় জীবন 

২০১৫ সালে তেলুগু ছবি 'ওরি দেবোদয়' দিয়ে তিনি তার অভিনয়ের সূচনা করেছিলেন। যেখানে তিনি 'অমৃতা' চরিত্রে অভিনয় করেছিলেন। তিনি সীতা হিসাবে সিয়া কে রাম এর মাধ্যমে টেলিভিশনে আত্মপ্রকাশ করেছিলেন। তিনি স্টার ভারত এর জাগ জানানি মা বৈষ্ণো দেবী - কাহানী মাতা রানী কি শীর্ষক নতুন শোতে লক্ষ্মী হিসাবে অভিনয় করছেন।

সিনেমা

টেলিভিশন

তথ্যসূত্র

বহিঃসংযোগ
 

২১শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
জীবিত ব্যক্তি
পুণের অভিনেত্রী
ফলতা বিশেষ অর্থনৈতিক অঞ্চল

ফলতা বিশেষ অর্থনৈতিক অঞ্চল হল ভারত সরকারের সেজ(sez) প্রকল্পের ঘোষিত প্রথম ৮ টি সেজ বা "বিশেষ অর্থনৈতিক অঞ্চলের" একটি। ফলতা সেজ বা বিশেষ অর্থনৈতিক অঞ্চল গড়ে ওঠে ১৯৮৪ সালে। এটি পশ্চিমবঙ্গের প্রথম সেজ।

অবস্থান
"ফলতা বিশেষ অর্থনৈতিক অঞ্চল " দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিটার।

পরিকাঠামো
ফলতা সেজ ২৮০ একর (১.১৪ বর্গ কিমি) জমি নিয়ে গঠিত। এর মধ্যে ২৩৫ একর জমিতে প্রকল্প পরিকাঠামো গঠন করা সম্পূর্ণ হয়েছে এবং বাকি ৪৫ একর জমিতে পরিকাঠামো গঠনের কাজ চলছে। এখানে বিদ্যুতের নিরবছিন্ন যোগানের জন্য সাবস্টেশন গঠন করা হয়েছে। সেজ এলাকার জন্য এখানে প্রতিদিন ১ মিলিয়ন লিটার জল উৎপাদন করা হয়। শিল্প এলাকাটিতে মোট ১১ কিমি সড়ক পথ রয়েছে এবং ৫ কিমি সড়ক পথ নির্মাণের কাজ চলছে। এখানে একটি ডাকঘর ও টেলিফোন এক্সচেঞ্জ অফিস গঠন করা হয়েছে। ফলতা সেজ এর কাঁচামাল আমদানি ও রপ্তানির জন্য একটি জেটি গঠন করা হয়েছে এখানে। জেটিটি কম্পিউটার নিয়ন্ত্রিত। এখান থেকে ২০ ফুট ও ৪০ ফুট এর কন্টেইনার জাহাজে তোলা ও নামানো হয়। ঘণ্টায় জেটিটি ৫ টি কন্টেইনার কন্ট্রল করতে পারে।

তথ্যসূত্র

ভারতের বিশেষ অর্থনৈতিক অঞ্চল